TCAP:เปิดแผนธุรกิจปี 59 อย่างแข็งแกร่งแนะซื้อเป้าหมาย 42 บ. มี Upside 17%
TCAP:เปิดแผนธุรกิจปี 59 อย่างแข็งแกร่ง แนะนำซื้อ ให้ราคาพื้นฐาน 42 บาท อิงกับ Gordon growth model หรือเทียบเท่า P/BV ปีนี้ที่ 0.85 เท่า คาดการณ์เงินปันผลปี 59 ไว้ที่ 1.8 บาท/หุ้น คิดเป็น Dividend Yield 5%
15 ก.พ. 2559

บล.ดีบีเอส วิคเคอร์ส ระบุในบทวิเคราะห์วันนี้ (15 ก.พ.) ว่า บริษัท ทุนธนชาต จำกัด (มหาชน) หรื TCAP ประกาศทิศทางและกลยุทธ์ทางธุรกิจปี 59 โดยยังจะเน้นการให้บริการที่ดี ออกผลิตภัณฑ์การเงินใหม่ และขยายธุรกิจประกัน นอกจากนั้นยังจะทำ Cross-sales ให้มากขึ้นด้วย (ส่วนหนึ่งจะขยายสินเชื่อรถยนต์ราคาแพง ซึ่งเชื่อว่าจะมีโอกาสทำ Cross-sales จากกลุ่มลูกค้านี้ได้มากขึ้น)
ธนาคารจะลงทุนในส่วนดิจิตอลแบงค์กิ้งเพิ่มขึ้น คาดว่าจะเปิดให้บริการโมบายแบงค์กิ้งได้ในไตรมาส 2/59 ในด้านสินเชื่อรายใหญ่ จะเน้นไปยังกลุ่มก่อสร้าง, อาหาร และเคมีภัณฑ์ ส่วนสินเชื่อ SME จะทำการตลาดเพิ่มขึ้น ด้านสินเชื่อรายย่อย การเติบโตหลักคาดว่าจะมาจากสินเชื่อที่พักอาศัย
อีกทั้งยังโฟกัสเรื่องบริหารความเสี่ยงต่อในปี 59 โดยคาดว่า NPL ratio จะลดลงและ Coverage ratio สูงขึ้น (สิ้นปี 58 มี NPL ratio 2.96% และมี Coverage ratio 117%) เราให้สมมติฐานการตั้งสำรองปีนี้ไว้ที่ 0.9% ของสินเชื่อรวม
อีกทั้งยังคงได้สิทธิประโยชน์ทางภาษีจากการปิด SCIB โดย ณ สิ้นปี 2015 ยังเหลือภาษีที่เครดิตได้อีก 25 พันล้านบาท สิทธิประโยชน์นี้ใช้ได้ 5 ปี ซึ่งจะช่วยให้อัตราภาษีจ่ายของ TCAP อยู่ในระดับต่ำ (แต่เราประมาณการว่าจะใช้หมดในปี 60)
แนะนำซื้อ ให้ราคาพื้นฐาน 42 บาท อิงกับ Gordon growth model หรือเทียบเท่า P/BV ปีนี้ที่ 0.85 เท่า คาดการณ์เงินปันผลปี 59 ไว้ที่ 1.8 บาท/หุ้น คิดเป็น Dividend Yield 5%
 